বেতন বৃদ্ধির ঘোষণা, ডাক্তারদের সঙ্গে মেগা বৈঠকে মুখ্যমন্ত্রীর মাস্টার স্ট্রোক

কলকাতা: চিকিৎসকদের সঙ্গে মেগা বৈঠক সারলেন মুখ্যমন্ত্রী মমতা বন্দ্যোপাধ্যায় (CM Mamata Banerjee)। সরকারি হাসপাতালের চিকিৎসা ব্যবস্থা নিয়ে চিকিৎসকদের কী অভাব-অনুযোগ রয়েছে তা জানতে সোমবার চিকিৎসকদের (Doctors) সঙ্গে নিয়ে সম্মেলন করলেন মুখ্যমন্ত্রী (Mamata Banerjee)। সরকারি চিকিৎসকদের (Doctors) সর্বস্তরে ভাতা ও বেতন (Doctors Salary) বৃদ্ধির ঘোষণা করলেন মুখ্যমন্ত্রী। ২৬-এর বিধানসভা নির্বাচান আগে সোমবার বৈঠকে মুখ্যমন্ত্রীর মাস্টার স্ট্রোক। ইন্টার্ন, পিজিটি, জুনিয়র, সিনিয়র রেসিডেন্ট ডাক্তারদের বেতন ও ভাতা গড়ে ১০ থেকে ১৫ হাজার টাকা বাড়ানো হল।

সোমবার আলিপুরের ধনধান্য অডিটোরিয়ামে চিকিৎসকদের সঙ্গে বৈঠকে মুখ্যমন্ত্রী জানান, ইন্টার্ন, হাউজস্টাফ, পোস্ট গ্র্যাজুয়েট ট্রেনিদের ১০ হাজার টাকা বেতন বাড়ানো হচ্ছে। সর্বস্তরের সিনিয়র রেসিডেন্টদের বেতন ১৫ হাজার টাকা করে বাড়ানো হবে ঘোষণা করলেন মমতা। ডিপ্লমাধারী সিনিয়র রেসিডেন্টদের স্যালারি বর্মানে ৬৫ হাজার, তা বেড়ে হবে ৮০ হাজার টাকা। পোস্ট গ্র্যাজুয়েট সিনিয়র রেসিডেন্টদের বেতন বর্তমানে ৭০ হাজার তা বেড়ে হবে ৮৫ হাজার। এবং পোস্ট ডক্টরেট সিনিয়র রেসিডেন্টদের বেতন ৭৫ হাজার থেকে বেড়ে হবে ১ লক্ষ টাকা। মুখ্যমন্ত্রীর ঘোষণা শুনে আর আনন্দ ও উচ্ছ্বাসে ফেটে পড়লেন চিকিৎসকরা।

আরও পড়ুন: স্বাস্থ্য দফতর কেন নিজের হাতে রেখেছেন মমতা বন্দ্যোপাধ্যায়?

এর আগে স্বাস্থ্য ভবন জানিয়েছিল, সরকারি চিকিৎসকরা সকাল ৯টা থেকে বিকেল ৪টে পর্যন্ত প্রাইভেট প্র্যাক্টিস করতে পারবেন না। রাজ্যের নির্দেশিকাতে বলা হয়েছিল, প্রত্যেক চিকিৎসককে সপ্তাহে ন্যূনতম ৬ দিন এবং ৪২ ঘণ্টা ডিউটি করতে হবেই। ডিরেক্টর অব মেডিক্যাল এডুকেশনের থেকে ‘নো অবজেকশন সার্টিফিকেট’ নিতে হবে প্রাইভেট প্র্যাকটিসের জন্য। চিকিৎসকদের কর্মক্ষেত্রের ২০ কিমির বাইরে করা যাবে না প্রাইভেট প্র্যাকটিস। সোমবার বৈঠক মুখ্যমন্ত্রী সিনিয়র ডাক্তারদের কাছে অনুরোধ জানিয়ে বলেন, দয়া করে সবটা জুনিয়রদের উপর ছেড়ে দেবেন না। অন্তত আট ঘণ্টা সরকারি পরিষেবা দিন। অন্য কোথাও চলেও যাবেন না। তার পর আপনারা অন্য জায়গায় প্রাইভেটে পরিষেবা দিন। আমরা তাতে কোনও আপত্তি নেই। এর জন্য আমি দূরত্বটাও বাড়িয়ে দিচ্ছি। কলকাতা শহরের ২ কিলোমিটারের বদলে ৩ কিলোমিটার করে দেওয়া হল। সরকারি পরিষেবা দেওয়ার সময় আপনারা প্লিজ মনোযোগী হন। অপারেশন করার জন্য বা মরণাপন্ন রোগীকে দেখতে হলে সরকারি হাসপাতালে ডেকে পাঠান। সেই পরিকাঠামো রয়েছে সরকারি হাসপাতালে।

দেখুন ভিডিও